stanford-oval/wikipedia huggingface dataset:
Ayelech Worku

| Mitalit> Maa:  Etiopia.Naisten yleisurheilu.MM-kilpailut  | Mitalit> Maa:  Etiopia.Naisten yleisurheilu.MM-kilpailut  | Mitalit> Maa:  Etiopia.Naisten yleisurheilu.MM-kilpailut  | Maa:  Etiopia> Naisten yleisurheilu. |
| --- | --- | --- | --- |
|  Pronssia | Sevilla 1999 | 5 000 m |  |
|  Pronssia | Edmonton 2001 | 5 000 m |  |
Ayelech Worku (s. 12. kesäkuuta 1979 Arsi, Oromia) on etiopialainen kestävyysjuoksija. Hän on kotoisin samalta alueelta kuin Haile Gebrselassie.
Worku sijoittui Afrikan mestaruuskilpailuissa 1995 toiseksi 5 000 metrin juoksussa. Seuraavana vuonna hän oli mukana voittamassa maantieviestijuoksun maailmanmestaruutta. 1997 hän voitti nuorten maastojuoksun MM-kisoissa Torinossa pronssia. Myöhemmin samana vuonna Ateenan MM-kisoissa hän selvisi 5 000 metrin loppukilpailuun, jossa jäi kahdenneksitoista. Vuonna 1998 Worku oli maastojuoksun MM-kisoissa Marrakechissä pitkällä matkalla yhdeksäs ja oli jälleen voittamassa maantieviestijuoksun maailmanmestaruutta.
1999 hän oli maastojuoksun MM-kisoissa Belfastissa pitkällä matkalla neljäs ja Sevillan MM-kisoissa 5 000 metrillä kolmas. Seuraavana vuonna hän sijoittui maastojuoksun MM-kisoissa Vilamourassa pitkällä matkalla yhdeksänneksi ja Sydneyn olympialaisissa 5 000 metrillä neljänneksi. Vuonna 2001 hän oli Oostenden maastojuoksun MM-kisoissa lyhyellä matkalla kahdeksastoista ja voitti Edmontonin MM-kisoissa 5 000 metrillä pronssia. Worku osallistui vielä 2002 Dublinin maastojuoksun MM-kisoihin ja sijoittui pitkällä matkalla kolmanneksitoista.
Ennätykset

1 500 metrin juoksu: 4.10,08 (1999)
3 000 metrin juoksu: 8.32,80 (2002)
5 000 metrin juoksu: 14.41,23 (2000)
10 000 metrin juoksu: 31.38,09 (2001)
puolimaraton: 1.11.02 (2007)
maraton: 2.29.14 (2007)
Nefroottinen oireyhtymä

Histopatologinen kuva diabeettisesta glomeruloskleroosista, johon liittyy nefroottinen oireyhtymä.
Nefroottisella oireyhtymällä eli nefroosilla tarkoitetaan tilaa, jossa virtsaan erittyy suuria määriä veren proteiineja (3,5 g / päivä / 1,73 m2). Seurauksena on turvotuksia, veren albumiinipitoisuuden lasku ja veren rasva-arvojen kohoaminen.
Syyt

Nefroottinen oireyhtymä voidaan jakaa kahteen alatyyppiin:
Primaarinen nefroosi johtuu munuaiseen rajoittuneesta taudista, kuten munuaiskeräsen tulehduksesta (glomerulonefriitti).
Sekundaarinen nefroosi on seurausta muusta, ei-munuaisperäisestä ongelmasta, esimerkiksi diabeteksesta tai tietyistä syövistä.
Sekundaarinen nefroosi on nefrooseista tavallisin. Sen kehittymisen aiheuttaa yleensä diabetes, ja tilan nimitys on diabeettinen nefropatia. Toinen tavallinen sekundaarisen nefroosin aiheuttaja on amyloidoosi, jolla tarkoitetaan proteiinisakkaumien kertymistä eri kudoksiin. Amyloidoosi voi johtua monesta eri sairaudesta, kuten myeloomasta. Myös reumataudit, kuten systeeminen lupus erythematosus eli SLE, Sjögrenin oireyhtymä sekä infektiot, kuten HIV ja hepatiitit, voivat olla syynä nefroosin kehittymiseen.
Tavallisia syitä primaariseen nefroosiin ovat erilaiset munuaiskerästulehdukset (glomerulonefriitit), joissa elimistö hyökkää munuaiskeräsen rakenteita vastaan (niin sanotut autoimmuunitaudit). Munuaiskerästulehdusten alatyypit ovat hieman erilaisia aikuisilla ja lapsilla. Aikuisilla tavallisin munuaiskerästulehdus on membranoosinen glomerulonefriitti, joita on noin puolet tapauksista. Lapsilla nefroosin tavallisin syy on niin sanottu minimal change -nefriitti, mikä tarkoittaa, ettei tavanomaisessa mikroskooppitarkastelussa munuaiskeräsessä todeta muutoksia. Myös perinnölliset sairaudet voivat lapsilla johtaa nefroosin syntyyn.
Oireet

Nefroottisen oireyhtymän pääoire on virtsan korkea proteiinipitoisuus (3,5 g / päivä) sekä veren matala albumiinipitoisuus (< 30 g / l). Tämä yhdistelmä johtaa seuraaviin oireisiin:
Turvotukset, erityisesti silmien ympärillä ja jaloissa (ns. pitting-turvotus).
Harvemmin myös nesteen kertyminen vatsaonteloon (askites) tai keuhkopussiin.
Painon nousu, joka johtuu nesteen kertymisestä elimistöön
Kohonnut verenpaine (joskus)
Kohonneet veren rasva-arvot (erityisesti LDL ja VLDL)
Virtsan vaahtoaminen, mikä johtuu korkean proteiinipitoisuuden aiheuttamasta pintajännityksen alenemisesta
Harvinaisina löydöksinä verivirtsaisuus (hematuria) tai virtsamäärän väheneminen (oliguria)
Nefroottiseen oireyhtymään liittyy myös kohonnut veritulppien muodostumisriski sekä lisääntynyt alttius infektioille.
Oireiden ja löydösten kehittyminen

Nefroottinen oireyhtymä johtuu käytännössä aina munuaiskeräsen (glomerulus) vauriosta. Vaurio voi johtua muun muassa munuaiskeräsen tulehduksesta (glomerulonefriitti), verenvirtaukseen liittyvistä tekijöistä (korkea verenpaine), elimistön aineenvaihdunnan muutoksista (diabetes) tai perinnöllisestä sairaudesta (synnynnäinen nefroosi). Munuaiskeränen on rakenne, jossa alkuvirtsan suodatus tapahtuu: siinä suodattuu tavallisesti runsaasti vettä ja erilaisia suoloja. Nefroottisessa oireyhtymässä munuaiskeräsen verisuonten ja Bowmanin kotelon seinämä hajoaa siten, että suolojen ja veden lisäksi myös isot yhdisteet, kuten proteiinit, pääsevät läpäisemään seinämän eri kerrokset ja joutuvat muodostuvaan virtsaan. Albumiini on veren yleisin ja pienin proteiini. Siksi sitä poistuu nefroottisessa oireyhtymässä virtsaan eniten.
Koska veren proteiineja poistuu virtsaan, alenee veren proteiinipitoisuus. Veren yleisin proteiini, albumiini, sitoo itseensä vettä. Kun albumiinia häviää verestä virtsaan, ei vesi enää pysty verisuonissa vaan karkaa ympäröiviin kudoksiin. Potilaalle kehittyy turvotus, joka on huomattavin silmien ympärillä sekä jaloissa. Kudoksiin kertyvä neste myös nostaa potilaan painoa.
Turvotusta lisää myös niin sanotun reniini-angiotensiini-aldosteronijärjestelmän eli RAAS-järjestelmän aktivoituminen. Tämän monimutkaisen vesi- ja suolatasapainon säätelyjärjestelmän käynnistää nesteen karkaaminen verisuonistosta. RAAS-aktivaatio aiheuttaa suolan ja veden takaisinimeytymisen virtsasta, mikä edelleen lisää kehon nestemäärää. RAAS-järjestelmä myös nostaa verenpainetta, mikä voi joillakin potilailla aiheuttaa verenpaineen kohonneesta.
Nefroottisen potilaan kolesterolin sekä triglyseridien muodostuminen lisääntyy. Toisaalta veren rasvoja käytetään elimistössä vähemmän kuin normaalisti, jolloin veren rasva-arvot kohoavat ja erityisesti veren LDL-kolesteroli (”paha” kolesteroli) lisääntyy.
Hoito

Nefroosin hoito keskittyy toisaalta taudin aiheuttamaan perussyyhyn, kuten tulehdukseen tai diabetekseen, ja toisaalta helpottamaan taudin oireita (tukihoito).
Hoito > Tukihoito

Tukihoidolla pyritään hillitsemään turvotusten kehittymistä, ehkäisemään verenpaineen kohoamista sekä ylläpitämään potilaan hyvää ravitsemustilaa. Myös liitännäissairauksien ilmaantumista pyritään estämään.
Turvotuksia hoidetaan pääasiassa nesteenpoistolääkityksellä sekä ravitsemuksellisesti. Ravitsemuksellisesti potilaalle asetetaan suolarajoitus sekä nesterajoitus. Nesteenpoistajista yleisimmin käytetään furosemidia, joka joskus yhdistetään suonensisäiseen albumiinitiputukseen. Jos nestettä on runsaasti, voidaan sitä poistaa dialyysilaitteen ultrafiltraatiotoiminnolla. Verenpaineen kohoamista estetään ACE-estäjillä, jotka estävät RAAS-järjestelmän aktivoitumisen ja näin myös hillitsevät nesteen kertymistä.
Jos potilaan veren rasva-arvot ovat koholla, aloitetaan kolesterolilääkitys sekä pyritään vähentämään ruoasta saatavien kovien rasvojen määrää. Jos potilaalla on ollut verisuonitukos, hänelle annetaan veren hyytymistä estävä lääkitys aina virtsan proteiinimäärän kohotessa nefroottisen oireyhtymän rajan yli. Jostakin syystä ruoan proteiinirajoitus saattaa vähentää virtsaan erittyvän proteiinin määrää ja nostaa veren proteiinitasoa. Nefroottisen potilaan ravitsemuksen suunnittelu on usein monimutkaista ja vaatii ravitsemusterapeutin asiantuntemusta.
Munuaisten toiminnan vähentyessä huomattavasti ja potilaan yleisvoinnin huonontuessa voidaan aloittaa dialyysihoito ja laittaa potilas munuaisensiirtolistalle. Suurin osa nefrooseista ei kuitenkaan etene krooniseen munuaisten vajaatoimintaan asti.
Hoito > Perussyyhyn vaikuttava hoito

Jos nefroosin aiheuttaja on yleissairaus, kuten reumaan tai myeloomaan liittyvä amyloidoosi tai diabetes, se pyritään saamaan hallintaan taudille ominaisella hoidolla.
Primaarisen nefroosin aiheuttaa yleensä tulehduksellinen sairaus (glomerulonefriitti), jonka hoidossa pyritään hillitsemään munuaiskeräsen tulehdusta. Koska kyseessä on autoimmuunitauti, jossa elimistö hyökkää itseään vastaan, potilaan immuniteettia koetetaan lamata lääkehoidolla. Tavallisimmin käytetään steroidihoitoa (prednisoloni), joskus myös siklosporiinia tai syklofosfamidia.
Ennuste

Nefroosin ennuste vaihtelee huomattavasti taudin perussyyn mukaan. Diabeteksesta johtuvan nefroosin ennuste on huono, ja se etenee usein dialyysiä vaativaksi munuaisten vajaatoiminnaksi. Munuaiskerästulehdukset saadaan usein oireettomiksi steroidihoidolla, mutta monet niistä uusiutuvat helposti sekä lapsilla että aikuisilla. Pieni osa munuaiskerästulehduksista etenee pysyväksi munuaisten vajaatoiminnaksi, joka edellyttää dialyysihoitoa tai munuaisensiirtoa.
Annie (vuoden 2014 elokuva)

| Annie |
| --- | --- |

Ohjaaja:  Will Gluck
Käsikirjoittaja:   Will Gluck  Aline Brosh McKenna 
Perustuu:  Thomas Meehanin musikaaliin ja Harold Grayn sarjakuvaan Little Orphan Annie
Tuottaja:   Will Smith  Jada Pinkett Smith  Shawn ”Jay-Z” Carter  Caleeb Pinkett  James Lassiter  Lawrence ”Jay” Brown  Tyran ”Ty Ty” Smith 
Säveltäjä:  Charles Strouse
Kuvaaja:  Michael Grady
Leikkaaja:  Tia Nolan
Pukusuunnittelija:  Renee Ehrlich Kalfus
Pääosat:   Quvenzhané Wallis  Jamie Foxx  Rose Byrne  Bobby Cannavale  Cameron Diaz 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures InterCom Netflix
Ensi-ilta:  Suomi 27. maaliskuuta 2015
Kesto:  118 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Annie on vuonna 2014 ensi-iltansa saanut Will Gluckin ohjaama musikaalikomedia. Sen pääosissa ovat Quvenzhané Wallis, Jamie Foxx, Rose Byrne, Bobby Cannavale ja Cameron Diaz.
Juoni

New Yorkin pormestariehdokas pohatta Will Stacks tekee kampanjaliikkeen ja adoptoi Annien, joka on aiemmin ollut ilkeän kasvattiäidin neiti Hanninganin hoiteissa. Annien oikeat vanhemmat ovat hylänneet Annien, mutta samalla luvanneet hakea tytön takaisin, kun pystyvät. Juuri kun Will tajuaa pitävänsä innokkaasta Anniesta, ilmoittaa hänen apulaisensa Annien vanhempien löytyneen.  Kun Annie istuu vanhempiensa autossa matkalla lentokentälle, hän tajuaa, että vanhemmat ovatkin vain näyttelijöitä, jotka Will Stacks on palkannut päästäkseen eroon Anniesta. Lopuksi kuitenkin selviää, että Will Stacks ei mitenkään liity tähän juttuun, vaan hänen apulaisensa on pyytänyt näyttelijät hankkimaan Annien pois, jotta Will pääsisi pormestarikisi ja hän saisi palkkansa. 
Tarinan loputtua Will eroaa pormestarin haaveista ja keskittyy perheeseensä.
Näyttelijät

| 0 | 1 | 2 |
| --- | --- | --- |
|  Quvenzhané Wallis  | … |  Annie Bennett   |
|  Jamie Foxx  | … |  Benjamin Stacks   |
|  Rose Byrne  | … |  Grace Farrell   |
|  Bobby Cannavale  | … |  Guy Danlily   |
|  Cameron Diaz  | … |  neiti Colleen Hannigan   |
|  Adewale Akinnuoye-Agbaj  | … |  Nash   |
|  Tracie Thoms  | … |  Annien valeäiti   |
|  Dorain Missick  | … |  Annien valeisä   |
|  David Zayas  | … |  Lou   |
|  Stephanie Kurtzuba  | … |  rouva Kovacevic   |
|  Nicolette Pierini  | … |  Mia Putnam   |
|  Amanda Troya  | … |  Pepper Ulster   |
|  Eden Duncan-Smith  | … |  Isabella Sullivan   |
|  Zoe Margaret Colletti  | … |  Tessie Dutchess   |
Näyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Iris Kovalainen  | … |  Annie Bennett   |
|  Lari Halme  | … |  Benjamin Stacks   |
|  Malla Malmivaara  | … |  Grace Farrell   |
|  Matti Laitinen  | … |  Guy Danlily   |
|  Armi Toivanen  | … |  neiti Colleen Hannigan   |
|  Sasu Moilanen  | … |  Lou   |
|  Pirjo Heikkilä  | … |  rouva Kovacevic   |
|  Maria Takaki  | … |  Mia Putnam   |
|  Ninni Norra  | … |  Pepper Ulster   |
|  Aava Erätuli  | … |  Isabella Sullivan   |
|  Seera Alexander  | … |  Tessie Dutchess   |
Aiheesta muualla

Annie Internet Movie Databasessa (englanniksi)
Belgian siirtomaat

Kartta Belgian siirtomaista.
Belgian siirtomaat olivat merentakaisia alueita Belgian hallussa vuosina 1908–1960.
Siirtomaista selvästi suurin oli Belgian Kongo, joka oli pinta-alaltaan 76 kertaa emämaan suuruinen. Se oli aluksi kuningas Leopold II:n henkilökohtaista omaisuutta nimellä Kongon vapaavaltio vuosina 1877–1908. Kun Belgian valtio otti sen haltuunsa, alueen nimeksi tuli Belgian Kongo. Se itsenäistyi vuonna 1960 ja on nykyisin Kongon demokraattinen tasavalta. Vuosina 1971–1997 sen nimi oli Zaire.
Aikaisemmin Saksan Itä-Afrikkaan kuulunut Ruanda-Urundi oli Kansainliiton mandaattialueena Belgian hallinnassa ensimmäisen maailmansodan jälkeen vuosina 1916–1946 ja sen jälkeen Yhdistyneiden kansakuntien (YK) huoltohallintoalueena vuoteen 1962.
Boksarikapinan seurauksena Belgia sai alueita Kiinasta Tianjinin maakunnasta. Kyseessä oli enemmänkin kauppa-asema kuin varsinainen siirtomaa-alue. Se palautettiin Kiinalle vuonna 1930.
Aiheesta muualla

Kuvia tai muita tiedostoja aiheesta Belgian siirtomaat Wikimedia Commonsissa
Siirtomaavallat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   Alankomaat   Belgia  |   Britannia   Espanja  |   Italia   Japani  |   Kuurinmaa   Ranska  |   Ruotsi   Saksa  |   Tanska   Portugali  |   Venäjä   Yhdysvallat  |
Belgian sarjakuvakeskus

Belgian sarjakuvakeskus on Brysselissä Belgiassa sarjakuviin keskittynyt museo. Se on keskittynyt eurooppalaiseen sarjakuvaan ja siellä esitellään sekä belgialaisen sarjakuvan kehitystä että eurooppalaisen sarjakuvan uudempia mestareita.
Museo sijaitsee Rue des Sablesilla olevassa vanhassa rakennuksessa. Sen on suunnitellut arkkitehti Victor Horta vuonna 1906 art nouveau -tyyliin. Alun perin rakennuksessa sijaitsi kangastukku ja se on peruskorjattu 1980-luvulla museon  näyttelytiloiksi.
Museon arkistossa on kymmeniä tuhansia piirrosoriginaaleja ja suuri kokoelma sarjakuva-albumeita.
Aiheesta muualla

Wikimedia Commonsissa on kuvia tai muita tiedostoja aiheesta .
Sarjakuvakeskuksen kotisivut (englanniksi)
Axel Kielland

| Axel Kielland |
| --- | --- |
 Axel Kielland 1930-luvulla.
Henkilötiedot
Syntynyt: 1907 Stavanger, Norja
Kuollut: 1963 (55–56 vuotta) Oslo, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Axel Kielland (1907 Stavanger, Norja – 1963 Oslo, Norja) oli norjalainen kirjailija. Hän työskenteli Dagbladetin toimittajana. Saksan miehittäessä Norjaa hän lähti maanpakoon Ruotsiin. Hänen merkittävimpiä teoksiaan ovat näytelmät, mutta hän kirjoitti myös romaaneja ja matkakuvauksia.
Axel Kiellandin isoisä oli kirjailija Alexander Kielland.
Suomennetut teokset

Vaarallinen kuherruskuukausi (Farlig smekmånad), suom. Niilo Pakarinen, Turku: Kirjokansi 1945
Vaarallista elämää (Lev farligt!), suom. Aaro Vuoristo, Helsinki: Mantere 1946
Herra ja hänen palvelijansa : 3-näyt. (4-kuv.) näytelmä (Herren og hans tjenere), suom. Liisa Voionmaa, Helsinki: Suomen Näyttämöiden Liitto, 1956 (Näytelmämoniste)
Aiheesta muualla

Kuvia tai muita tiedostoja aiheesta Axel Kielland Wikimedia Commonsissa
Barahir

J. R. R. Tolkienin kuvitteellisessa Keski-Maassa Barahir tarkoittaa kolmea eri henkilöä:
1. Barahir oli Dorthonionin mies, Bëorin suvun jälkeläinen Ensimmäisellä Ajalla, Bregorin poika, Emeldirin aviomies sekä kaikkein tunnetuin Berenin isänä.
Barahir taisteli Dagor Bragollachin taistelussa, jossa Morgothin armeija voitti Beleriandin pohjoisten valtakuntien Haltiat ja Ihmiset, mukaan lukien Barahirin maat Dorthonionin. Kiitoksena henkensä pelastamisesta Finrod Felagund lupasi ystävyytensä Barahirille ja tämän väelle. Merkkinä kiitollisuudestaan Finrod antoi Barahirille sormuksen, joka tunnetaan nimellä "Barahirin sormus" . Sormus oli Barahirin suvun perintökalleus.
Valtakuntansa tuhoutumisen jälkeen Barahir jäi Dorthonioniin Tarn Aeluinissa yhdessä kahdentoista kumppaninsa kanssa. Nämä olivat Gildor, Belegund, Baragund, Gorlim, Beren, Urthel, Dagnir, Ragnor, Radhruin, Dairuin, Arthad ja Hathadir. Heidät petti Sauronille Gorlim, joka ikävöi vaimoaan. Heidän salainen piilopaikkansa löydettiin ja Barahirin väki lyötiin. Vain Barahirin poika Beren pakeni teurastusta ja häntä odotti suuri kohtalo.
2. Kahdeksas Gondorin hallitseva käskynhaltija.
3. Barahir oli myös Ithilienin kolmas prinssi Neljännellä Ajalla, Faramirin ja Éowynin pojanpoika. Hän kirjoitti Aragornin ja Arwenin tarinan.
Ayesha Quraishi

| Ayesha Quraishi |
| --- | --- |
 Ayesha Quraishi Kistassa, 2016.
Henkilötiedot
Syntynyt: 8. heinäkuuta 1981 (ikä 43) Botswana
Muusikko
Taiteilijanimi:  Ayesha
Tyylilajit:  hip hop
Levy-yhtiöt:  Aqueen Entertainment
  [ Muokkaa Wikidatassa ] [ ohje ]  
Ayesha Quraishi, taiteilijanimi Ayesha, (s. 8. heinäkuuta 1981 Botswana) on ruotsalainen rap-artisti.
Ayesha äiti on botswanalainen ja isänsä intialainen. Ayesha on asunut  lapsuutensa Botswanassa, Intiassa, Tansaniassa, Zimbabwessa ja lukion aloituksesta alkaen Hässelbyn kaupunginosassa, Tukholmassa.
Ayesha on julkaissut Jade Fever -nimisen albumin ja osallistunut Melodifestivalen-tapahtumaan, vuonna 2005. Vuonna 2006 hän toimi radio-ohjelma Sommarin emäntänä.
Aiheesta muualla

Viralliset sivut (Arkistoitu – Internet Archive)
Moon Jae-in

| Moon Jae-in> 문재인 |
| --- | --- |
 Moon kuvattuna vuonna 2017.
 Korean tasavallan presidentti
 10. toukokuuta 2017 – 10. toukokuuta 2022  
Pääministeri:  Hwang Kyo-ahn Yoo Il-ho (vt.)  Lee Nak-yeon Chung Sye-kyun Hong Nam-ki (vt.) Kim Boo-kyum
Edeltäjä:  Park Geun-hye
Seuraaja:  Yoon Suk-yeol
Korean tasavallan presidentin kansliapäällikkö
 12. maaliskuuta 2007 – 24. helmikuuta 2008  
Presidentti:  Roh Moo-hyun
Edeltäjä:  Lee Byung-wan
Seuraaja:  Yu Woo-ik
Kansanedustaja
 2012–2016  
Henkilötiedot
Syntynyt: 24. tammikuuta 1953 (ikä 71) Geoje, Etelä-Gyeongsang, Korean tasavalta
Kansalaisuus:   eteläkorealainen
Ammatti:  juristi
Puoliso:  Kim Jung-sook
Lapset:  2
Tiedot
Puolue:  Minjoo
Tutkinnot:  Kyung Hee -yliopisto
Uskonto:  roomalaiskatolilaisuus
 Nimikirjoitus
Moon Jae-in (hangul: 문재인; hanja: 文在寅; uudistettu latinisaatio: Mun Jaein; s. 24. tammikuuta 1953) on eteläkorealainen poliitikko, entinen ihmisoikeusjuristi ja Etelä-Korean 12. presidentti. Hän toimi myös presidentti Roh Moo-hyunin kansliapäällikkönä.
Presidentinvaalikampanjansa aikana Moon sai eteläkorealaisilta netinkäyttäjiltä lempinimen Pimeä kuningas (kor. 명왕, Myeong-wang), joka oli viittaus One Piece -sarjassa esiintyneeseen Silvers Rayleigh -hahmoon.
Tausta ja yksityiselämä

Moonin vanhemmat olivat pakolaisia pohjoisesta, jotka tulivat Etelä-Korean puolelle Korean sodan aikana. Moon aloitti oikeustieteen opinnot vuonna 1972, mutta joutui vankilaan osallistuttuaan presidentti Park Chung-heen vastaisiin mielenosoituksiin. Hän suoritti tutkintonsa loppuun vankeusaikanaan. Vuonna 1976 hän siirtyi suorittamaan asepalvelustaan..
1982 hän avasi Busanissa asianajotoimiston yhdessä Roh Moo-hyunin kanssa. Toimisto keskittyi ihmisoikeuksiin ja kansalaisoikeuksiin. Heistä tuli demokratialiikkeen keskeisiä jäseniä. Roh valittiin Korean presidentiksi vuonna 2003, ja Moonista tuli hänen läheinen avustajansa. hän toimi presidentin kansliapäällikkönä vuodesta 2007 alkaen.
Moon on naimisissa ja parilla on kaksi lasta sekä kaksi lastenlasta. Uskonnolliselta vakaukseltaan Moon on katolilainen. Kasteen yhteydessä Moon sai nimen Timotei (kor. 티모테오, Timoteo).
Poliittinen ura

Korruptiosta syytetty Roh teki itsemurhan vuonna 2009. Seuraavana vuonna Moon toimi Roh'n nimeä kantavan säätiön johdossa. Moon päätti jatkaa hänen uraansa ja liittyi Minjoo-puolueen edeltäjän, demokraattiseen yhdistyneeseen puolueeseen, vuonna 2011. Tämän jälkeen hänet valittiin Busanin vaalipiiristä maan parlamenttiin. Vuosina 2015–2016 Moon toimi Minjoo-puolueen puheenjohtajana..
Ensimmäistä kertaa presidentinvaaleihin Moon osallistui vuonna 2012. Tuolloin hän hävisi täpärästi (48,02 % annetuista äänistä) Park Geun-hyelle, josta tuli Etelä-Korean ensimmäinen naispuolinen presidentti.
Keväällä 2017, kun Park joutui eroamaan ja maassa oli ennenaikaiset vaalit, Moon valittiin presidentiksi. Moon oli Minjoo-puolueen ehdokas toukokuun 2017 presidentinvaalissa. Hän sai äänistä 41,1 prosenttia, kun toiseksi eniten ääniä, noin 24 prosenttia, keräsi konservatiivien Hong Joon-pyo.. Normaalisti Etelä-Koreassa on käytössä kahden kuukauden siirtymäaika väistyvän ja valitun presidentin vallanvaihdoksen yhteydessä, mutta sitä ei sovellettu vuonna 2017, koska Park oli asetettu virkarikossyytteeseen, joten Moon astui virkaansa välittömästi 10. toukokuuta.
Poliittinen ura > Presidenttinä

Huhtikuussa 2017 Moon adoptoi eläinsuojelujärjestön pelastamaan koiran nimeltä Tory, joka oli alkujaan kasvatettu koiranlihatilalla. Koiran adoptoinnilla presidentin oli tarkoitus lähettää tuomitseva viesti koiran lihan syönnille, jonka Etelä-Korean laki toistaiseksi sallii..
Moonin hallitus teki tuntuvan, 16 prosentin, korotuksen maan minimipalkkaan vuonna 2018, jolloin minimipalkka nousi 7 530 woniin tunnilta ehkäistäkseen työssä käyvien köyhyyttä. Vuotta myöhemmin Etelä-Korean työviikko lyhennettiin 68 tunnista 52 tuntiin.
Moonin johtajuus koronaviruspandemian aikana keräsi kiitosta niin Etelä-Koreassa kuin ulkomaillakin. Vuoden 2020 parlamenttivaaleja pidettiin laajalti kansanäänestyksenä Moonin hallituksen koronapolitiikasta.. Moonin johtama Minjoo otti vaaleissa murskavoiton ja sai paikkamäärältään suurimman enemmistön parlamentissa sitten vuoden 1987, jolloin maassa alettiin siirtyä kohti avointa demokratiaa.
Poliittinen ura > Poliittisia näkemyksiä

Moon sanoi presidentinvaalikampanjansa aikana, että ei kannata samaa sukupuolta olevien oikeutta avioliittoon. Hän ei tosin sulkenut pois sitä, että tämä olisi joskus tulevaisuudessa mahdollista Etelä-Koreassa, mutta katsoi juuri nyt ei ole oikea aika keskustella asiasta.
Moon ilmoitti vastustavansa kuolemanrangaistusta ja sanoi, että kyse ei ole siitä, onko se laillinen vai laiton rangaistus huomauttaen samalla, että kuolemanrangaistusta ei ole pantu toimeen maassa yli 20 vuoteen.
Koreoiden yhdistymiseen Moon suhtautuu myötämielisesti ja on pyrkinyt kehittämään pohjoisen ja etelän välistä vuoropuhelua. Lisäksi Moon on halunnut luoda Pohjois-Korean ja Yhdysvaltojen välille paremmat suhteet. Vuonna 2018 hän tapasi Pohjois-Korean johtajan Kim Jong-unin maiden rajalla. Seuraavana vuonna Moon sanoi, että Korean niemimaan tulisi yhdistyä vuoteen 2045 mennessä..
Kunnianosoituksia

Time nosti Moonin 100 vaikutusvaltaisimman henkilön listalleen vuonna 2018.
Kunnianosoituksia > Ulkomaalaisia kunniamerkkejä

Itävallan tasavallan kunniamitali (Itävalta, 2021)
Boyacá-ritarikunta (Kolumbia, 2021)
Pyhän Olavin ritarikunta (Norja, 2019)
Siviilimeriitin ritarikunta (Espanja, 2021)
Serafiimiritarikunta (Ruotsi, 2019)
Galleria

Moon tapaamassa Kim Jong-unin
Moon (vasemmalla) buddhalaisessa temppelissä vuonna 2015. Keskellä Kim Moo-sung ja oikealla Cheon Ho-sun.
Moonin valtiovierailu Valkoisessa talossa Donald Trumpin isännöimänä vuonna 2017.
Moon tapaa Venäjän presidentin Vladimir Putinin Vladivostokissa vuonna 2017.
Moon ja vaimonsa Kim Jung-sook punaisella matolla